ვიქტორია აზარენკა

ვიქტორია აზარენკა (; დ. 31 ივლისი, 1989, მინსკი, ბელორუსიის სსრ, სსრკ) — ბელარუსი პროფესიონალი ჩოგბურთელი, მსოფლიოს ყოფილი პირველი ჩოგანი.

აზარენკას ერთეულებში ორჯერ აქვს დიდი სლემის ტურნირი მოგებული – 2012 და 2013 წლებში, მან ავსტრალიის ღია პირველობა მოიგო. იგი გახდა პირველი და დღემდე ერთადერთი ბელარუსი ჩოგბურთელი, კაცი ან ქალი, რომელმაც ერთეულებში დიდი სლემის ტურნირის მოგება შეძლო. ჯამში აზარენკას WTA-ის 20 ტურნირი აქვს ერთეულებში მოგებული. ბელარუსი ჩოგბურთელი 51 კვირის განმავლობაში იკავებდა ერთეულთა რეიტინგში პირველ ადგილს.

ვიქტორიას ორჯერ აქვს მოგებული დიდი სლემის ტურნირები შერეულ წყვილებში. 2007 წელს მან თანამემამულე მაქს მირნისთან ერთად აშშ-ის ღია პირველობა, ხოლო 2008 წელს ამერიკელ ბობ ბრაიანთან ერთად საფრანგეთის ღია პირველობა მოიგო.

ოლიმპიურ თამაშებზე, აზარენკას მოპოვებული აქვს ერთი ბრინჯაოს მედალი ერთეულებში და ერთი ოქროს მედალი შერეულ წყვილებში მაქს მირნისთან ერთად.

 პირადი ცხოვრება 
ვიქტორია დაიბადა 1989 წლის 31 ივლისს ბელორუსიის სსრ-ის დედაქალაქ მინსკში, ალა და ფიოდორ აზარენკას საშუალო კლასის ოჯახში. მას ჰყავს უფროსი ძმა სახელად მაქსი.

აზარენკას ჩოგბურთის კერპია გერმანელი ყოფილი ჩოგბურთელი შტეფი გრაფი. ერთ-ერთ ინტერვიუში, აზარენკამ განაცხადა: "გრაფის 1988 წლის კალენდარული ოქროს სლემი, არის ჩემი ყველაზე დიდი მოტივაცია".

15 წლის ასაკში, აზარენკა სავარჯიშოდ მინსკიდან აშშ-ის ქალაქ სკოთსდეილში გადავიდა, რომელიც არიზონას შტატში მდებარეობს. ამაში მას ჰოკეის ეროვნულ ლიგაში მოთამაშე რუსი მეკარე ნიკოლაი ხაბიბულინი და მისი მეუღლე დაეხმარა, რომელიც აზარენკას დედის მეგობარია. 2012 წელს, ვიქტორია მონტე-კარლოში გადავიდა საცხოვრებლად, ხოლო 2013 წლის აგვისტოში ლოს-ანჯელესში შეიძინა ახალი სახლი.

აზარენკა თავისუფლად ფლობს ბელარუსულ, რუსულ და ინგლისურ ენებს და გარკვეულ დონეზე იცის ფრანგული და უკრაინული ენები. 2011 წელს, იგი მოკლე დროით ჩამოშორდა ჩოგბურთს და განათლებაზე მოახდინა კონცენტრაცია. თუმცა ბებიასთან საუბარის შემდეგ, მან გადაწყვიტა ჩოგბურთელის კარიერის გაგრძელება.

აზარენკა 2012–14 წლებში ხვდებოდა ამერიკელ მუსიკოსს Redfoo-ს. ვიქტორია ღიად ლაპარაკობდა თავის დეპრესიაზე, როდესაც ის ტრავმის გამო ჩამოშორდა ჩოგბურთს 2014 წელს.

2016 წლის 15 ივლისს, აზარენკამ საკუთარი ტვიტერის გვერდზე განაცხადა, რომ იგი ფეხმძიმედაა. 20 დეკემბერს, ვიქტორიას და მის მეგობარ ბიჭს, ბილი მაკქიუგის ეყოლათ ვაჟი, რომელსაც ლეო დაარქვეს. წყვილი 2017 წლის უიმბლდონის შემდეგ დაშორდა ერთმანეთს.

სტატისტიკა და მიღწევები

დიდი სლემის ტურნირების ფინალები
ერთეულები: 4 (2–2)
შედეგიწელიტურნირისაფარიმეტოქეანგარიშიგამარჯვება2012ავსტრალიის ღია პირველობა (1)ჰარდი მარია შარაპოვა6–3, 6–0მარცხი2012აშშ-ის ღია პირველობაჰარდი სერენა უილიამსი2–6, 6–2, 5–7გამარჯვება2013ავსტრალიის ღია პირველობა (2)ჰარდი ლი ნა4–6, 6–4, 6–3მარცხი2013აშშ-ის ღია პირველობაჰარდი სერენა უილიამსი5–7, 7–6(8–6), 1–6

წყვილები: 3 (0–3)
შედეგიწელიტურნირისაფარიმეწყვილემეტოქეებიანგარიშიმარცხი2008ავსტრალიის ღია პირველობაჰარდი შაჰარ პეერი ალიონა ბონდარენკო კატერინა ბონდარენკო6–2, 1–6, 4–6მარცხი2009საფრანგეთის ღია პირველობათიხა ელენა ვესნინა ანაბელ მედინა გარიგესი ვირხინია რუანო პასკუალი1–6, 1–6მარცხი2011ავსტრალიის ღია პირველობაჰარდი მარია კირილენკო ხისელა დულკო ფლავია პენეტა6–2, 5–7, 1–6

შერეული წყვილები: 4 (2–2)
შედეგიწელიტურნირისაფარიმეწყვილემეტოქეებიანგარიშიმარცხი2007ავსტრალიის ღია პირველობაჰარდი მაქს მირნი ელენა ლიხოვცევა დანიელ ნესტორი4–6, 4–6გამარჯვება2007აშშ-ის ღია პირველობა (1)ჰარდი მაქს მირნი მეგან შონესი ლეანდერ პაესი6–4, 7–6(8–6)გამარჯვება2008საფრანგეთის ღია პირველობა (1)თიხა ბობ ბრაიანი კატარინა სრებოტნიკი ნენად ზიმონიჩი6–2, 7–6(7–4)მარცხი2018უიმბლდონიბალახი ჯეიმი მარი ნიკოლ მელიხარი ალექსანდრ პეია6–7(1–7), 3–6

წლის შემაჯამებელი ტურნირის ფინალი: 1 (0–1)
შედეგიწელიტურნირისაფარიმეტოქეანგარიშიმარცხი2011WTA-ის ტურის ჩემპიონატი, სტამბოლიჰარდი (დ) პეტრა კვიტოვა5–7, 6–4, 3–6
(დ) – დახურული კორტი

ოლიმპიური ფინალები: 1 (1–0)
შედეგიწელიტურნირისაფარიმეწყვილემეტოქეებიანგარიშიგამარჯვება (ოქრო)2012ზაფხულის ოლიმპიური თამაშები 2012 (1)ბალახი მაქს მირნი ლაურა რობსონი ენდი მარი2–6, 6–3, [10–8]

 რესურსები ინტერნეტში 


 აზარენკა WTA-ს ოფიციალურ საიტზე
 აზარენკა ITF-ის ოფიციალურ საიტზე 
 აზარენკა ფედერაციის თასის ოფიციალურ საიტზე 

სქოლიო

კატეგორია:ბელარუსი ჩოგბურთელები
კატეგორია:ავსტრალიის ღია პირველობის ჩემპიონები ჩოგბურთში
კატეგორია:ოლიმპიური თამაშების ოქროს მედალოსნები
კატეგორია:საფრანგეთის ღია პირველობის ჩემპიონები ჩოგბურთში
კატეგორია:აშშ-ის ღია პირველობის ჩემპიონები ჩოგბურთში
კატეგორია:მსოფლიოს პირველი ჩოგნები
კატეგორია:დაბადებული 1989
კატეგორია:დაბადებული 31 ივლისი
კატეგორია:ცოცხალი ადამიანები
კატეგორია:მინსკში დაბადებულები